stanford-oval/wikipedia huggingface dataset:
זאקרי לוי
ביוגרפיה

נולד בלואיזיאנה שבארצות הברית. שמו האמצעי הוא לוי, אך בשם הבמה שלו הוא משתמש בו כשם משפחתו, אף על פי שלמעשה משפחתו אינה יהודית כלל, וזאקרי עצמו נוצרי אדוק.
קריירה > משחק

הופעת הבכורה של לוי הייתה בסרט של רשת FX Networks בשם "וידויים של סוכן הימורים בקמפוס". בשנת 2002 התחיל לשחק בתפקיד ראשי בסדרה "פחות ממושלמת" של רשת ABC. בשנת 2004 נבחר לככב בסדרה חדשה של רשת ABC הנקראת "Three" לצידו של השחקן ג'יימס ואן דר ביק, אך הסדרה לא יצאה לפועל. בשנת 2007 החל לשחק בתור צ'אק בסדרת הטלוויזיה "צ'אק". בשנת 2010 לוי היה מועמד לפרס שחקן האקשן הטוב יותר בטקס "Teen Choice Awards" לצידה של השחקנית שמשחקת איתו בסדרה צ'אק, איבון סטרזובסקי ואף זכה בו.
בקיץ 2008 דירג המגזין אנטרטיינמנט ויקלי את לוי בתור אחד מתוך 30 האנשים הגדולים לפני גיל 30. בשנת 2009 השתתף בסרט המשך לסרט "אלווין והצ'יפמאנקס" משנת 2007. על השתתפותו בסרט זכה בפרס נבחרי הילדים של ערוץ ניקלודיאון.
הוא דיבב את פלין ריידר דמות ראשית מתוך הסרט, ושר לצידה של השחקנית מנדי מור בסרט האנימציה "פלונטר". בשנת 2011 הנחה לוי את טקס פרסי משחקי המחשב הנקרא "Spike Video Game Awards". ב־2012 נבחר לוי לשחק בתפקיד הראשי בסדרה "Let It Go", אך הסדרה לא-הופקה. לוי שיחק בסרט "תור: העולם האפל" שיצא בנובמבר 2013.
בשנת 2015 שיחק בסדרת-ההמשך ל"גיבורים", "גיבורים: התחייה".
אתר האינטרנט BuddyTV"דירג את לוי במקום ה־99 ברשימת האנשים הסקסיים בטלוויזיה לשנת 2009. שנה לאחר מכן עלה בדירוג למקום ה־93 ובשנת 2011 הגיע למקום ה־97. בשנת 2015 דורג במקום ה־78.
בשנת 2019 כיכב בתפקיד הראשי בסרט גיבורי העל "שהאזאם" כחלק מהיקום הקולנועי של DC. בשנת 2023 חזר על תפקידו בסרט "שהאזאם! 2: זעם האלים".
קריירה > שירה

באפריל 2010 יצא "Terrified", דואט שהוא שר יחד עם הזמרת קתרין מקפי.
לוי גם ביצע דואט לשיר "I See the Light", ביחד עם הזמרת והשחקנית מנדי מור, שנכנס לפסקול סרט האנימציה "פלונטר" בכיכובם. כמו-כן, שניהם ביצעו את שיר זה בטקס פרסי אוסקר ה-83, שהתקיים בשנת 2011.
קריירה > עיסוקים אחרים

בספטמבר 2010 הקים חברה משלו הנקראת The Nerd Machine.
חיים אישיים

בשנים 2014–2015 היה נשוי לשחקנית הקנדית מיסי פרגרים. נכון ל-2019, התגורר בטקסס. בדצמבר 2024, פורסם כי הוא מצפה לילד ראשון עם בת-זוגו מגי קיטינג.
חובב מכוניות ספורט ואופנועים.
בשנת 2011 שיחק במשחק הסלבריטים בסוף-שבוע האולסטאר ב-NBA, בקבוצה שאומנה על ידי מג'יק ג'ונסון.
חיים אישיים > עמדות והתבטאויות

לקראת הבחירות לנשיאות ארצות הברית 2024, לוי הופיע בעצרת לדונלד טראמפ במישיגן לאחר שפרש מתמיכתו ברוברט קנדי ג'וניור.
באוקטובר 2024, לוי, שמזוהה כמתנגד לחיסונים, התמודד עם ביקורת חריפה לאחר שרמז כי מותו של השחקן גאווין קריל, נגרמה עקב החיסון לקורונה. לוי התבטא בלייב באינסטגרם והביע דעה שקריל, שהלך לעולמו בטרם עת בגיל 48, מת מ"סרטן טורבו" לטענתו – מונח שלוי השתמש בו לתיאור הסרטן האגרסיבי שהתפתח במהירות אצל קריל, ורמז לכך שללא החיסון – זה לא היה מתרחש. עם זאת, קריל מת ממחלת סרקומה (בשרומת) ממאירה, נדירה ואלימה, ועל-כן החברה האמריקנית לסרטן וכמו-כן המכון הלאומי לסרטן של ארצות הברית, נאלצו להדגיש שאין קשר בין החיסון לקורונה לבין הופעת הסרטן.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2006 | ביג מאמא 2 | קווין |  |
| 2007 | התפתלות | ברקלי |  |
| 2008 | ווינרס | בן |  |
| 2008 | שיר הלל אמריקאי | טכנאי #1 |  |
| 2008 | גוונים של ריי | ריי ריימן |  |
| 2009 | Stuntmen | טרוי |  |
| 2009 | אלווין והצ'יפמאנקס 2 | טובי סוויל |  |
| 2010 | פלונטר | פלין ריידר | דיבוב, שירה |
| 2012 | פלונטר עד עצם היום הזה | פלין ריידר | סרט קצר; דיבוב |
| 2013 | תור: העולם האפל | פנדרל |  |
| 2017 | תור: ראגנארוק | פנדרל |  |
| 2017 | הכוכב | יוסף | דיבוב |
| 2018 | מרד במשרד | אדם נוסבאום |  |
| 2018 | Blood Fest | עצמו |  |
| 2019 | שהאזאם! | קפטן מארוול |  |
| 2021 | המאוריטני | נייל באקלנד |  |
| 2021 | אנדרדוג אמריקאי | קורט וורנר |  |
| 2022 | אפולו ½10: הרפתקה בעידן החלל | קרנץ | דיבוב |
| 2022 | לילה מוטרף במוזיאון: שובו של קאמונרה | לארי דיילי | דיבוב |
| 2023 | שהאזאם! 2: זעם האלים | קפטן מארוול |  |
| 2023 | ספיי קידס: ארמגדון | טרנס טנגו-טורז |  |
| 2023 | מרד התרנגולים: עלייתם של הנאגטס | רוקי | דיבוב |
| 2024 | עיפרון הקסם | הרולד |  |
| 2025 | The Unbreakable Boy | סקוט להרייט |  |
| TBA | Not Without Hope | ניק סקיילר |  |
| TBA | Spy Guys |  |  |
| TBA | Undercover | ג'ק |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2002 | וידויים של סוכן הימורים בקמפוס | אדם | סרט טלוויזיה של FX Networks |
| 2006–2002 | פחות ממושלמת | קיפ סטאדמן | תפקיד ראשי; (4 עונות); 81 פרקים |
| 2003 | תראו את ג'יין | גרנט אשר | סרט טלוויזיה של Freeform |
| 2004 | The Division | טוד | 2 פרקים |
| 2004 | תרגיע | בלמן | פרק: "Opening Night" |
| 2005 | Brody & Friends | זאק | פרק: "The Hollywood Lifestyle" |
| 2007 | Imperfect Union | קלארק | סרט טלוויזיה |
| 2012–2007 | צ'אק | צ'אק ברטאוסקי | תפקיד ראשי; (5 עונות); 91 פרקים גם במאי 3 פרקים |
| 2011 | וייטנאם: הסרטים האבודים | קרל מרלנטס | דיבוב; 6 פרקים |
| 2012, 2014, 2019 | רובוט צ'יקן | דמויות שונות / זהאזאם | דיבוב; 3 פרקים |
| 2013 | זכור את יום ראשון | גאס | סרט טלוויזיה של ABC |
| 2015 | הולך לכל הרוחות | אברהם לינקולן | פרק: "The Emancipation Apparition" |
| 2016–2015 | גיבורים: התחייה (אנ') | לוק קולינס | תפקיד ראשי; 13 פרקים |
| 2016–2015 | טלנובלה | ג'יימס מק'הון | 5 פרקים |
| 2016 | לגו פארק היורה: בריחת האינדומינוס | איש דינוזאור | דיבוב; 5 פרקים |
| 2017 | לטענת גרייס | ג'רמיה פונטלי | מיני-סדרה; 5 פרקים |
| 2017 | בניחוש חוקר: הסרט | דיוק | סרט טלוויזיה של USA Network |
| 2017 | פלונטר: לפני שהכל התחיל | פלין ריידר | סרט מקורי של ערוץ דיסני |
| 2020–2017 | פלונטר: הסדרה | פלין ריידר | דיבוב; 56 פרקים |
| 2019–2018 | גברת מייזל המופלאה | ד"ר בנג'מין אטנברג | 8 פרקים |
הערות שוליים

↑  שירית גל, זאקרי לוי: "אני לא יהודי, אבל אני יכול להיות", באתר ynet, 3 באפריל 2019
1 2  Dessi Gomez,Tom Tapp, Trump Celebrity Endorsements: A Full List Of Celebrities Supporting The Ex-POTUS, Deadline, ‏2024-10-25 (באנגלית אמריקאית)
↑  Carly Thomas, Zachary Levi Expecting First Baby With Girlfriend Maggie Keating, The Hollywood Reporter, ‏2024-12-07 (באנגלית אמריקאית)
↑  Glenn Garner, Broadway Stars Slam Zachary Levi For Implying Gavin Creel Died From COVID Vaccine, Deadline, ‏2024-10-25 (באנגלית אמריקאית)
↑  Amanda N'Duka, Amanda N'Duka, Jacob Laval, Meghann Fahy, Peter Facinelli, Patricia Heaton & More Join Zachary Levi In ‘The Unbreakable Boy’, Deadline, ‏2020-11-20 (באנגלית)
| --- | --- |
בקרת זהויות :  NLI: 987007392184005171  PLWABN: 9812403754205606  BNE: XX4956176  BnF: cb16608054w (data)  GND: 142453595  ISNI: 0000 0001 1558 1563  LCCN: no2007082048  MusicBrainz: 290e5513-55d3-426f-a4ba-1ac3ce589107  NLK: KAC2020N7253  NTA: 32656991X  SUDOC: 238674711  VIAF: 2251039   WorldCat (עם VIAF): 2251039 
זאקרי לוי בטקס פרסי אוסקר ה-83, 2011
בולסלאב השלישי, עקום הפה

| --- | --- |

 לידה:  20 באוגוסט 1086 קרקוב, ממלכת פולין 
 פטירה:  28 באוקטובר 1138 (בגיל 52) סוכצ'ב, ממלכת פולין 
 מדינה:  פולין (1385-1569) ממלכת פולין
 מקום קבורה:  פולין פלוצק, פולין
 בן או בת זוג:  Zbyslava of Kyiv (1103–?) סאלומה מברג (1115, 1115–?) 
 
בולסלאב השלישי עקום הפה (פולנית: Bolesław III Krzywousty;‏ 1086–1138), היה דוכס פולין משנת 1102 עד מותו.
ביוגרפיה

בולסלאב נולד ב-20 באוגוסט 1086, והיה בנו של ולדיסלאב הראשון הרמן.
בקרב בקלו בשנת 1109 הביס בולסלאב את כוחות פומרניה, והשתלט עליה בשנים 1119-1123 ובכך השיב את המוצא לים עבור פולין. כמו כן הביס את היינריך החמישי, קיסר האימפריה הרומית הקדושה בשנת 1109 בקרב הונדספלד. בין השנים 1132–1135 ניהל מערכה נגד הונגריה אך ללא תוצאות משמעותיות.
מאשתו הראשונה, זביסלאבה מקייב, בתו של סוויאטופולק השני, נסיך קייב, נולד ב-1105 בנו ולדיסלאב ("הגולה"), לימים מלך פולין. מאשתו השנייה, סלומה פון ברג-שלקלינגן, נולדו לו 6 בנים ו8 בנות, מהם נותר תיעוד של ממש רק על 4 בנים ו5 בנות. לימים חתרו ילדיו מאשתו השנייה תחת שלטונו של בנו מאשתו הראשונה ואילצו אותו לבלות את שארית ימיו בהמבורג.
לפני מותו ב-1138, ציווה בולסלאב את הממלכה לארבעה מבניו כאשר בכל זמן נתון, כך על פי הצוואה, יהיה הבכור מבין הבנים החיים באותו רגע בעל הכוח העליון מבין הנותרים וכן ישלוט על חבל ארץ "בלתי ניתן לחלוקה", רצועת אדמה הנמתחת מצפון לדרום במרכז פולין, שקרקוב היא המרכזית שבעריה. הצוואה גם מעניקה לבכור שבין הבנים את השליטה על פומרניה, שהייתה בחלקה בחסות האימפריה הרומית הקדושה.
רצונו של בולסלאב הופר זמן קצר אחרי מותו ובכך החלה תקופת ההתפוררות הפיאודלית של פולין שנמשכה 200 שנה תוך החלשת השלטון המרכזי.
בולסלאב מת ב-28 באוקטובר 1138, כנראה במנזר הבנדיקטיני שבעיר בסוכצ'ב. אך לא ידוע פרטים על סיבת מותו ומקום קבורתו.
קלוריה

קלוריה (סימן מקוצר: cal) היא יחידת מידה לחום ואנרגיה. כמות האנרגיה הדרושה כדי לחמם 1 גרם מים במעלת צלזיוס אחת, בלחץ של אטמוספירה אחת.
כמות חום זו איננה קבועה אלא היא תלויה בטמפרטורה ההתחלתית של המים, ולפיכך יש מספר הגדרות שונות עבור קלוריה. ההגדרה המקובלת ביותר היא זו של קלוריית 15°C: כמות האנרגיה הדרושה כדי להעלות טמפרטורה של גרם מים מ-4°C ל-5°C בלחץ של אטמוספירה אחת. יחידת מידה זו שווה ל 4.184 ג'אול.
בסימון תזונתי ותורת התזונה משתמשים לרוב (אך לא תמיד) במילה קלוריה במשמעות של קלוריה גדולה (סימון Cal) שהיא 1,000 קלוריות "קטנות" (סימון cal), כלומר קילו-קלוריה אחת (קק"ל kcal). כך, למעשה, ניתן להבין את משמעות המילה קלוריה רק מתוך ההקשר והערך המספרי. שימוש במונח "קילו-קלוריה" בהקשר לתזונה החל בסוף המאה ה-19 בעבודות של ווילבור אולין אטוואטר.
קלורימטריה במזון

הגוף החי מפיק אנרגיה ממזון על ידי חמצון של גלוקוז (נשימה תאית), שהוא תוצר פרוק של אבות המזון. יחידת המדידה השימושית לכמות האנרגיה בתחום המזון, קילוקלוריה (אלף קלוריות), היא האנרגיה הדרושה לחימום ליטר מים במעלה אחת. על אף שיחידת המדידה היא קילוקלוריה, היא מכונה בקיצור "קלוריה" ברוב המופעים העממיים שלה.
שיטת מדידה פשוטה ונוחה ליישום לכמות הקלוריות במזון היא מדידת החום הנפלט משריפת כמות מדודה של מזון (שהוא תהליך המדמה באופן גס את תהליך החימצון המתבצע בגוף החי). מדידה זו מבוצעת במכשיר הנקרא "קלורימטר". שיטה זו אינה מבטאת באופן נכון את כמות האנרגיה שמפיק הגוף מהמזון, מאחר שבתהליך זה מתחמצן כל החומר האורגני שבמזון, כולל חומרים שמערכת העיכול האנושית אינה מעכלת, ולפיכך מספקת המדידה ערך קלורי גבוה מזה שיופק בפועל מהמזון. למשל רב הסוכר "תאית" (צלולוזה), המרכיבה סיבים תזונתיים, תפיק חום בקלורימטר אף על פי שאינה ניתנת לעיכול בגוף האדם.
שיטת מדידה אחרת המקובלת כיום למדידת הערך הקלורי של המזון מכונה "כלל 4-9-4". על פי שיטה זו לכל גרם חלבון במזון מיוחסת אנרגיה הניתנת לניצול של 4 קלוריות, לכל גרם שומן 9 קלוריות ולכל גרם של פחמימות 4 קלוריות. בנוסף, גרם אלכוהול תורם 7 קלוריות, גרם חומצה אורגנית 3 קלוריות ורב-כהלים 2.4 קלוריות לגרם.
4-9-4 היא שיטה מקורבת מקובלת ונוחה לרמת האנרגיה שהגוף מסוגל להפיק מהמזון. שיטה זו משמשת לרישום הערך הקלורי על מוצרי מזון כמתחייב בחוק. אולם, גם שיטה זו אינה מדויקת, מאחר שקיימת שונות בין יכולת הספיגה של אבות המזון ממקורות שונים. כך למשל, גרם חלבון ביצה שייספג כמעט בשלמותו בגוף יחושב כמו חלבון שבסובין, שרק 40 אחוזים ממנו נספג בגוף. כמו כן, הנוסחה אינה מבחינה בין סוכרים שונים או בין שמנים רוויים לשמנים בלתי רוויים.

קושי נוסף הקיים במדידת רמת האנרגיה שבמזון הוא העובדה כי פרוק המזון עצמו הוא תהליך הדורש אנרגיה. כמות האנרגיה המושקעת בפרוק המזון משתנה מאוד מסוג מזון אחד לאחר. כך למשל פרוק וספיגת 100 גרם סוכרוז נקי (שהוא הסוכר הלבן הנפוץ) הוא נמוך ביחס לאנרגיה הדרושה לצורך פרוק וספיגת 100 גרם בשר. כמות האנרגיה הדרושה לפרוק אינה מחושבת בשתי השיטות לאמדן הערך הקלורי ובכך מביאה לעיוות נוסף באמדן האנרגיה הפוטנציאלית שבמזון.
בישראל, מחויבים יצרנים ויבואנים של מזון לפי תקנות בריאות הציבור (מזון) (סימון תזונתי), התשנ"ג- 1993 לציין על האריזה את הערכים התזונתיים ובראשם הערך הקלורי ל-100 גרם מהמוצר. יוצאים מן הכלל לחוק הם מוצרים דוגמת קפה, תה ותבלינים.
כיום יחידת המדידה הנפוצה לאנרגיה במדעים היא הג'ול (או ג'אול) והשימוש במידת הקלוריה הצטמצם לתחום התזונה. קלוריה גדולה (kcal) אחת שווה ל־4184 ג'ול בקירוב.
ראו גם

יחידות מידה לאנרגיה
הערות שוליים

↑  COUNCIL DIRECTIVE 90/496/EEC of 24 September 1990 on nutrition labelling for foodstuffs (article 5)
↑  תקנות בריאות הציבור- סימון מוצרי מזון.
כמות קלוריות ב-100 גרם מוצר, מוצגת על תווית ערכים תזונתיים על אריזת מזון
ג'ון וויק 4

| --- | --- |

 בימוי:  צ'אד סטהלסקי 
 תסריט:  שאי האטן מייקל פינץ'
 שחקנים ראשיים:  קיאנו ריבס דוני ין ביל סקושגורד לורנס פישבורן הירויוקי סנאדה לאנס רדיק רינה סאוואיאמה איאן מקשיין סקוט אדקינס קלנסי בראון נטליה טנה שאמיר אנדרסון
 מוזיקה:  טיילר בייטס ג'ואל ג'יי ריצ'רד
 צילום:  דן לאוסטסן 
 מדינה:  ארצות הברית 
 חברת הפקה:  Thunder Road Pictures, 87North Productions, Summit Entertainment 
 חברה מפיצה:  Lionsgate
 הקרנת בכורה:  22 במרץ 2023 
 משך הקרנה:  169 דק' 
 שפת הסרט:  אנגלית 
 סוגה:  סרט פעולה, נאו-נואר, מותחן אקשן, סרט הרפתקאות 
 מקום התרחשות:  ניו יורק, פריז, מרוקו, ברלין, אוסקה, בזיליקת הלב הקדוש 
 תקציב:  100 מיליון דולר
 הכנסות:  432.2 מיליון דולר
 הכנסות באתר מוג'ו:   johnwick4
 סרט קודם:  ג'ון וויק 3
 סרט הבא:  ג'ון וויק מציג: בלרינה
 www.johnwick.movie
 דף הסרט ב־IMDb
 
ג'ון וויק 4 (באנגלית: John Wick: Chapter 4) הוא סרט פעולה אמריקאי משנת 2023, בבימויו של צ'אד סטהלסקי בו מככבים קיאנו ריבס, דוני ין, ביל סקושגורד, לורנס פישבורן, הירויוקי סנאדה, לאנס רדיק, רינה סאוואיאמה, סקוט אדקינס, קלנסי בראון, נטליה טנה, שאמיר אנדרסון ואיאן מקשיין. זהו הסרט הרביעי בסדרת סרטי ג'ון וויק.
תקציר העלילה

ג'ון וויק מוצא דרך להביס את הפסגה הגבוהה, אבל לפני שיוכל לקבל את החופש שלו, וויק מוכרח להתמודד עם יריב חדש עם בריתות חזקות ברחבי העולם ולהתמודד עם חברים ותיקים שהפכו לאויביו החדשים.
צוות השחקנים

קיאנו ריבס – בתפקיד ג'ונתן "ג'ון" וויק, מתנקש לשעבר שנמצא כעת במנוסה
דוני ין – בתפקיד קיין, מתנקש עיוור בפסגה הגבוהה וחבר של ג'ון וויק
ביל סקושגורד – בתפקיד המרקיז דה גראמונט, חבר בפסגה הגבוהה אשר מטרתו להתמודד מול ג'ון וויק
הירויוקי סנאדה – בתפקיד שימאזו, חבר ותיק של ג'ון וויק
לורנס פישבורן – בתפקיד באורי קינג, ראש ארגון פשע בולט
רינה סאוואיאמה – בתפקיד אקירה
נטליה טנה
לאנס רדיק – בתפקיד שרון, השוער במלון קונטיננטל אשר עוזר לג'ון וויק
איאן מקשיין – בתפקיד וינסטון, הבעלים והמנהל של מלון קונטיננטל בניו יורק, דמות מרכזית בעולם התחתון
סקוט אדקינס - בתפקיד קילה הארקן, ראש השולחן הגרמני
מרקו זרור - שידי
ביקורות והצלחה בקופות

הסרט זכה להמון ביקורות מהללות, וקיבל ציון גבוה מאוד של 94% ב-rotten tomatoes. כבר במהלך השבוע הראשון להקרנתו בארצות הברית ובקנדה הצליח להכניס סכום שנע בין 60 ל-75 מיליון דולר אמריקאי ב-3,855 בתי קולנוע. כבר ביומו הראשון להקרנתו, הכניס כ-29.4 מיליון דולר אמריקאי.
פרסים ומועמדויות

| פרס | קטגוריה | מועמד(ים) | תוצאה |
| --- | --- | --- | --- |
| פרסי אגודת מבקרי הקולנוע של סן דייגו (אנ') | כוריאוגרפיית הפעלולים הטובה ביותר |  | זכייה |
| פרסי אגודת מבקרי הקולנוע של סן דייגו (אנ') | האפקטים הוויזואליים הטובים ביותר |  | מועמדות |
| פרס גלובוס הזהב | הישג קולנועי וקופתי |  | מועמדות |
| פרס סאטורן | סרט הפעולה/הרפתקאות הטוב ביותר |  | מועמדות |
| פרס סאטורן | השחקן הטוב ביותר בסרט | קיאנו ריבס | מועמדות |
| פרס סאטורן | עריכת הסרט הטוב ביותר | נתן אורלוף | מועמדות |
| פרס סאטורן | מעצב הפקת הסרט הטוב ביותר | קווין קוואנו | מועמדות |
| פרס סאטורן | מהדורת המדיה הביתית הטובה ביותר ב-4K |  | זכייה |
| פרס בחירת הקהל | סרט האקשן של השנה |  | מועמדות |
| פרס בחירת הקהל | כוכב הקולנוע של השנה | קיאנו ריבס | מועמדות |
| פרס בחירת הקהל | כוכב סרט האקשן של השנה | קיאנו ריבס | מועמדות |
| פרס גילדת שחקני המסך | הביצוע הטוב ביותר של אנסמבל פעלולים בסרט קולנוע |  | מועמדות |
הערות שוליים

↑  San Diego Film Critics, 2023 San Diego Film Critics Society Award Winners, San Diego Film Critics Society, ‏2023-12-19 (באנגלית אמריקאית)
↑  Horton, Adrian (2024-01-08). "Golden Globes 2024: the full list of winners". The Guardian (באנגלית בריטית). ISSN 0261-3077. נבדק ב-2024-02-15.
↑  Patrick Hipes, ‘Avatar: The Way Of Water’, ‘Oppenheimer’, ‘Star Trek’ Series Lead Nominations For Genre-Focused Saturn Awards, Deadline, ‏2023-12-06 (באנגלית אמריקאית)
↑  Taylor Swift, 'Barbie' and 'Grey's Anatomy' Score at 2024 People's Choice Awards: See the Full List of Winners, Peoplemag (באנגלית)
↑  Alli Rosenbloom, Lisa Respers France, SAG Awards 2024: Winners list, CNN, ‏2024-02-25 (באנגלית)
| ג'ון וויק |
| --- | --- | --- | --- | --- |
| ג'ון וויק (2014) | ג'ון וויק 2 (2017) | ג'ון וויק 3 (2019) | ג'ון וויק 4 (2023) | ג'ון וויק מציג: בלרינה (2025) |
דמויות
ג'ון וויק
אחר
הקונטיננטל • ג'ון וויק הקס • ג'ון וויק • A Job to Do
| --- | --- |
בקרת זהויות :  PLWABN: 9813215266505606  VIAF: 41168445902155941889   WorldCat (עם VIAF): 41168445902155941889 
ערך זה הוא קצרמרבנושא סרטים. אתם מוזמנים לתרום לוויקיפדיה ו.
מלחמת הכוכבים – פרק 4: תקווה חדשה

| --- | --- |

הכרזה העברית המקורית של הסרט, 1978.
 בימוי:  ג'ורג' לוקאס
 הופק בידי:  גארי קורץ
 תסריט:  ג'ורג' לוקאס
 עריכה:  פול הירש מרסיה לוקאס ריצ'רד צ'ו
 שחקנים ראשיים:  מארק המיל האריסון פורד קארי פישר אלק גינס
 מדבבים:  ג'יימס ארל ג'ונס
 מוזיקה:  ג'ון ויליאמס
 צילום:  גילברט טיילור
 מדינה:  ארצות הברית ארצות הברית
 חברת הפקה:  Lucasfilm בע"מ
 חברה מפיצה:  פוקס המאה ה-20 אלברט ד. מטלון (ישראל)
 שיטת הפצה:  וידאו על פי דרישה 
 הקרנת בכורה:  25 במאי 1977 ארצות הברית   14 בינואר 1978 ישראל  21 במרס 1997 (מהדורה מיוחדת) ישראל
 משך הקרנה:  121 דקות (מקור) 125 דקות (מהדורה מיוחדת)
 שפת הסרט:  אנגלית
 סוגה:  אופרת חלל, סרט הרפתקאות, סרט פעולה, סרט מדע בדיוני, סיפור התבגרות 
 מקום התרחשות:  טטואין, כוכב המוות, Yavin IV 
 תקציב:  11 מיליון דולר
 הכנסות:  775.4 מיליון דולר (1977)
 הכנסות באתר מוג'ו:   starwars4
 פרסים:  6 פרסי אוסקר מתוך 7 מועמדויות   שבעה פרסי סאטורן   פרס גלובוס הזהב
 סרט קודם:  מלחמת הכוכבים - פרק 3: נקמת הסית' (כרונולוגית) 
 סרט הבא:  פרק 5: האימפריה מכה שנית
 אתר רשמי
 דף הסרט ב־IMDb
 
מלחמת הכוכבים, ששמו שונה בדיעבד למלחמת הכוכבים – פרק 4: תקווה חדשה (באנגלית: Star Wars Episode IV: A New Hope) הוא סרט אופרת חלל אפית פעולה והרפתקאות אמריקאי משנת 1977 בבימויו והפקתו של ג'ורג' לוקאס לצד גארי קורץ, המהווה כחלק הראשון בסדרת סרטי "מלחמת הכוכבים". הסרט נכתב בידי לוקאס, לפי תסריט שכתב בעצמו בהשראת סרטי סמוראים וספרי מדע בדיוני, ובהם "חולית".
הסרט יצא לאקרנים ב-25 במאי 1977 בארצות הברית. בישראל, יצא הסרט לאקרנים ב-14 בינואר 1978. עם יציאתו, הסרט זכה להצלחה קופתית מסחררת ונחשב לסרט הרווחי ביותר באותה התקופה עם הכנסות של למעלה מ-775 מיליון דולר לעומת תקציב הפקה דל מאוד של כ-11 מיליון דולר בלבד. נכון לשנת 2019 הוא הסרט הרביעי ברשימת הסרטים המצליחים ביותר קופתית בכל הזמנים לאחר תיקון הנתונים לאור האינפלציה. בנוסף, נודע הסרט בזכות אפקטים החזותיים החדשניים שלו, דבר שגרם לקהל הצופים באותה תקופה "לנהור" לבתי הקולנוע. ועם הצלחתו, הוא גם זכה לשבחים ביקורתיים ברחבי העולם מצד מבקרי קולנוע והקהל ששיבחו רבות את הרעיון והסיפור המקורי, הדמויות, קטעי הפעולה, האווירה, הפעלולים, הכתיבה, הבימוי, המשחק ואת פסקול הסרט מאת ג'ון ויליאמס.
בנוסף להצלחתו המסחררת, הסרט זכה גם בשבעה פרסי אוסקר בקטגוריות העיצוב האמנותי הטוב ביותר, עיצוב התלבושות הטוב ביותר, העריכה הטובה ביותר, הסאונד הטוב ביותר, האפקטים הטובים ביותר והפסקול המקורי הטוב ביותר מתוך 10 מועמדויות, בהן הסרט היה אף מועמד לסרט הטוב ביותר. הסרט הוא אחד מהסרטים החשובים בתולדות הקולנוע ואף נבחר להיכלל בספריית הסרטים של רישום ההקלטות הלאומי של ארצות הברית.
עם הצלחתו, יצאו אחריו מספר סרטי המשך כגון: "האימפריה מכה שנית" ו"שובו של הג'דיי". לימים יצאו 3 נוספים פרק 1: "אימת הפנטום", פרק 2: "מלחמת המשובטים" ופרק 3: "נקמת הסית'" המהווים הקדמה לסרטים המקוריים ובשנת 2015 יצא המשך לטרילוגיה המקורית, פרק 7: "הכוח מתעורר" שבוים על ידי ג'יי ג'יי אברהמס ובנוסף, ספין-אוף והקדמה לסרט עצמו הנקרא "רוג אחת: סיפור מלחמת הכוכבים" יצא ב-2016 ולאחר מכן יצא גם סרט המשך ל"פרק 7: הכוח מתעורר" מ-2015 בשם "פרק 8: אחרוני הג'דיי" שיצא בשנת 2017, ולסיום הסאגה יצא בשנת 2019 "פרק 9: עלייתו של סקייווקר".
עלילת הסרט

בגלקסיה מרוחקת, ישנה מלחמת אזרחים: האימפריה הגלקטית שולטת ללא מצרים, ומולה ניצבת ברית המורדים. הצבא הקיסרי בונה תחנת חלל גדולת ממדים בשם כוכב המוות, החמושה בנשק מיוחד המסוגל להשמיד כוכבי לכת שלמים ובכך עשוי להבטיח את ניצחון האימפריה במורדים וגם להבטיח את השתלטות האימפריה על רחבי הגלקסיה. הנסיכה ליאה, אחת המתקוממים, מצליחה לקבל לידיה את התוכניות הגנובות למתקן אך ספינתה נתפסת בידי דארת' ויידר, אדון סית' אפל רב עוצמה וחסר רחמים המשמש כיד ימינו של הקיסר פלפטין, ראש האימפריה.
היא מצליחה לשגר אותן אל כוכב הלכת המדברי טטואין באמצעות שני דרואידים – R2-D2 ו-C-3PO, אבל הם נלכדים בידי שני סוחרים שמוכרים אותם לאיכרים אוון ובירו לארס, שם מגלה אותם האחיין שלהם לוק סקייווקר, נער חווה מקומי. בעודו מנקה את החווה, לוק נתקל בטעות ב-R2-D2 ומפעיל חלק מהודעתה של ליאה, בה היא מבקשת את עזרתו של אובי-ואן קנובי, אליו ליאה שלחה את R2D2. בבוקר שלמחרת, לוק מחפש אחר קנובי והשלושה מצליחים למצאו ונפגשים עמו.
קנובי מספר ללוק כי הוא היה מורהו של אביו במסדר הג'דיי, שומרי הסדר ברפובליקה הישנה לפני שקיעתה, שחבריו היו מסוגלים לשלוט באנרגיה מיסטית הנקראת "הכוח" שמעניק לאלו שניחנים בו, כוחות על-טבעיים רבי עוצמה, ואף מוסיף בדבריו, באומרו שהג'דיי היו קיימים לפני שחוסלו בידי האימפריה, אך אביו, אנאקין סקייווקר, נהרג בידי דארת' ויידר שהיה תלמידו לפני שפנה לצד האפל של הכוח. למרות זאת, אובי וואן מציג בפניו את כלי הנשק שהיה בידי אביו – חרב אור. קנובי רואה את הודעתה השלמה של ליאה, בה היא מבקשת ממנו להביא את תוכניות כוכב המוות לכוכב הבית שלה אלדראן ולהעניק זאת לאביה על מנת שינתח אותן.
לאחר מכן, מציע אובי וואן ללוק ללכת עמו ולאמן אותו על מנת שיידע לא רק את יסודות הכוח אלא גם יידע על היסטוריית הג'דיי, אך לוק מסרב בטענה שעליו לעזור לדודיו בעבודות המשק, ובמהרה משנה את דעתו כאשר חוזר לביתו ומוצא כי דודיו נרצחו על ידי חיילי סער. קנובי ולוק יוצאים להביא את התוכניות אל תנועת המרי בעזרתם של האן סולו, טייס חלל ומבריח, וחברו צ'ובאקה, ווּקי שעיר ומגודל, והם עושים את דרכם לאלדראן בעזרת ספינתו של סולו "המילניום פלקון".
עם הגעתם לאלדראן, מתחוור לקבוצה כי הכוכב הושמד בידי הקצין המפקד על כוכב המוות; המושל גראנד מוף טארקין, על מנת להמחיש את כוחו של כוכב המוות. ספינתם עד מהרה נלכדת בידי כוכב המוות, אולם, הם מצליחים להימלט ולשחרר את הנסיכה ליאה. קנובי מגיע ומכבה את הקרן הגוררת, ומאפשר ללוק, ליאה, האן, צ'ובאקה והדרואידים להימלט בעוד הוא פוגש בוויידר, גם הוא ג'דיי לשעבר, וזה הורג אותו בדו-קרב. החבורה בורחת אל בסיסה הסודי של ברית המורדים, בכוכב יאבין. הם אינם מודעים לכך שוויידר עוקב אחר ספינתם.
המורדים מנתחים את התוכניות שהשיגה ליאה ומאתרים נקודת תורפה במבנה התחנה. הם מחליטים לתקוף אותה ולהשמידה. האן סולו מסרב להישאר ולעזור, אך לוק מצטרף לצי שתוקף את כוכב המוות. רוב הספינות מושמדות, וסקייווקר הוא אחד הבודדים ששורד. הוא קרב אל המטרה, וכמעט מיורט על ידי ספינת הקרב של ויידר. סולו מופיע ברגע האחרון ומציל אותו, ואילו לוק פוגש ברוח הרפאים של אובי-וואן שגורם לו להשתמש בכוח על מנת לשגר טיל אל תוך נקודת החולשה במבנה ומצית תגובת שרשרת המשמידה סופית את כוכב המוות. אחרי הקרב הגדול, המורדים חוגגים את ניצחונם והאן ולוק מקבלים מדליות מפי ליאה על גבורתם הרבה. (קרב זה נקרא בהמשך "קרב יאבין" והוא משמש כנקודת מפתח לכרונולוגיית מלחמת הכוכבים).
צוות השחקנים ודמויות

מארק המיל – לוק סקייווקר, הגיבור הראשי של הסרט, נער חווה מאומץ ונצר לאביר הג'דיי אנאקין סקייווקר שמחליט להצטרף לברית המורדים ולהיות אביר ג'דיי.
האריסון פורד – האן סולו, מבריח סחורות ערמומי וטייס מעולה, שמסייע ללוק ולחבריו.
קארי פישר – הנסיכה ליאה אורגנה, מנהיגה בכירה בברית המורדים.
אלק גינס – אובי-ואן קנובי, מאסטר ג'דיי מתבודד שמלמד את לוק את דרכי הג'דיי והשימוש ב"כוח".
ג'יימס ארל ג'ונס (קול) ודייוויד פראוז (פעלולן והנעת החליפה) – דארת' ויידר, הנבל הראשי של הסרט. לורד סית' אכזר ורב-עוצמה. מפקד בכיר ולוחם למשימות מיוחדות בצבא האימפריה הגלקטית, שעטוי כולו בחליפה וגלימה שחורה כשעל פניו קסדת מסכה מכנית המסייעת לו לנשום. את תפקיד קולו של ויידר אמור היה לקבל אורסון ולס, אך לוקאס ויתר על הליהוק מאחר שקולו של ולס כבר היה מוכר לקהל הרחב.
אנתוני דניאלס – הרובוט C-3PO, דרואיד פרוטוקול. בעל אופי נוירוטי.
קני בייקר – דרואיד שירות מכני R2-D2, רובוט נמוך דמוי חבית.
פיטר מייהו – צ'ובאקה, ווקי (ייצור שעיר דמוי ביגפוט) וטייס המשנה של האן סולו.
פיטר קושינג – המושל וילהוף טארקין, הנבל המשני של הסרט והמפקד של כוכב המוות.
הפקה > פיתוח

לפי יוצרם, ג'ורג' לוקאס, הסרטים תוכננו מראש כסאגה מתמשכת, כולל סיפור הרקע שהפך מאוחר יותר לפרקי 1–3. אולם, כנראה שהגרסאות הראשונות של "מלחמת הכוכבים" היו שונות לגמרי מהסרטים הסופיים. דמויות כמו לוק סקייווקר והאן סולו, למשל, לא מופיעות בכלל בתסריט הראשון שנכתב על ידי לוקאס. עם זאת, כל המקורות של הסרט כן מופיעים: למשל, ההשפעה של "פלאש גורדון" וסרטיו של אקירה קורוסאווה. התסריט עבר שינויים רבים במהלך כתיבתו, אפילו עד תחילת הצילום. למשל, השם של גיבור הסרט היה לוק סטארקילר ("רוצח-כוכבים") עד יום לפני תחילת הצילומים.
הפקה > כתיבה ופרה-פרודקשן

לוקאס הציג את תסריטו לכל אולפן קולנוע בהוליווד, אך נדחה על ידי כולם. מדע בדיוני נתפס כז'אנר לא פופולרי באותה תקופה. יתר על כן, רבים ממנהלי האולפנים כלל לא הבינו את התסריט. בסופו של דבר, אלן לאד הבן, המנכ"ל החדש של פוקס המאה ה-20, הסכים להשקיע בסרט תקציב של כ-10 מיליון דולרים, תקציב שנחשב בינוני עבור סרט בסדר גודל כזה. התפיסה ש"מלחמת הכוכבים" היה סרט עצום-תקציב היא מיתוס.